మాంగే రామ్ గార్గ్

మాంగే రామ్ గార్గ్ (1935/1936 - 21 జూలై 2019) ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు 2003 ఢిల్లీ శాసనసభ ఎన్నికలలో వజీర్‌పూర్ నియోజకవర్గం నుండి ఎమ్మెల్యేగా ఎన్నికయ్యాడు.

రాజకీయ జీవితం
మాంగే రామ్ గార్గ్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో కోశాధికారి, జిల్లా అధ్యక్షుడిగా వివిధ హోదాల్లో పని చేసి రెండు సంవత్సరాలు ఢిల్లీ బిజెపి అధ్యక్షుడిగా పని చేసిన అనంతరం 2002లో జరిగిన మున్సిపల్ ఎన్నికల్లో బీజేపీ పార్టీ ఓటమి తర్వాత ఆ పదవి నుండి తొలగించబడ్డాడు. ఆయన 2003 ఢిల్లీ శాసనసభ ఎన్నికలలో వజీర్‌పూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి రత్తన్ చంద్ జైన్ పై 2,507 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

మాంగే రామ్ గార్గ్ 2015 ఢిల్లీ శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి 	హరి శంకర్ గుప్తా చేతిలో 3,140 ఓట్ల తేడాతో ఓడిపోయాడు.

మరణం
మాంగే రామ్ గార్గ్  82 సంవత్సరాల వయసులో మెదడు రక్తస్రావంతో బాధపడుతూ ఆసుపత్రిలో చికిత్స పొందుతూ ఆరోగ్యం విషమించడంతో 2019 జూలై 21న మరణించాడు. ఆయన తన అవయవాలను 'దధీచి దేహ్ దాన్ సమితి'కి ప్రతిజ్ఞ చేసాడు, దాని కోసం అతని మృతదేహాన్ని లేడీ హార్డింజ్ మెడికల్ కాలేజీ ఆసుపత్రికి అప్పగించారు.  
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు